《寿司理熊公时署儋耳》
明代·王弘诲

载酒堂前庆寿筵，风流刺史借坡仙。持将制锦添尧衮，理却横琴助舜弦。

海甸梧桐瞻凤彩，春明乔木听莺迁。如冈不浅邦人颂，为上南华第一篇。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。